Gerîlayanê HPG’yî vera hêrişanê îşxalî yê artêşa Tirkî yê Bradost û Xakurkê Zaxo de eşt baregehê leşkerî yê artêşa Tirkî ser.
Goreyê zanayîşo ke çimeyanê cayîyan ra ame girewtene bînşewe saet 18.00 de gerîlayanê HPG’yî vera baregehê leşkerî yê herêma Girê Bîya ya pabesteya deweka Begova ya Zaxo de çalakîyêk viraşte. Ame vatene ke çalakîya ke nizdê saetêk dewam kerde de xeylî leşkerî ameyî kiştene û birîndar bîyî. La derheqê hûmara merde û birîndaran de zanayîşo zelal dest nêkewt.
